عنایت حسین بھٹی

عنایت حسین بھٹی (اردو: عنایت حسین بھٹی) (انگریزی: Inayat Hussain Bhatti) (ڄَمَّݨ دی تَرِیخ: ١٢ جنوری، ١٩٢٨ء – فوت تِھیوݨ دی تَرِیخ: ٣١ مئی، ١٩٩٩ء) پاکستان نال تعلّق رکّھݨ آلے مہان٘درے فلمی لوک ڳائیک اَتے فلمی ڳائیک، کمپیئر، اداکار اَتے سیاست دان ہَن۔

 حیاتی دا اَحوال 
عنایت حسین بھٹی ١٢ جنوری، ١٩٢٨ء کُوں ضلع گجرات، برطانوی ہند (موجودہ پاکستان) وِچ ڄَمّے ہَن۔عنایت حسین بھٹی دا ٻارہواں ورِھیݨاں (انگریزی مضمون) ٣٠ مئی ٢٠١١ دے پاکستان ٹوڈے تُوں ٢٧ فروری ٢٠٢٢ء کُوں گِھدّا ڳیا۔ لوک ڳائیک عنایت حسین بھٹی دا ورِھیݨاں، ڈان نیوز پاکستان، 31 مئی، 2014ء ٢٧ فروری ٢٠٢٢ء کُوں گِھدّا ڳیا۔  اِنّھاں دی فلمی حیاتی دا اَغاز ڳائیک دے طور تے تِھیا اَتے فلم "ہیر"، "پھیرے"، "لارے" اتے "شمی" وغیرہ وِچ اِنّھاں دے ڳائے ہوئے نغمے ٻہوں مقبول تھئے ہَن۔ ١٩٥٣ء وِچ فلمی "شہری بابو" وِچ ہِک فقیر منش سائیں دا کردار ادا کِیتا جین٘دے تے اِنّھاں دا ای ڳایا ہویا نغمہ "بھاڳاں والیو نام جپو، مولا نام" فلم بند تِھیا اَتے وَل اِیہو نغمہ اِنّھاں دی سُن٘ڄاݨ بݨ ڳیا۔عقیل عباس جعفری: پاکستان کرونیکل، ص 839، ورثہ / فضلی سنز، کراچی، 2010ء

١٩٥٥ء وِچ شباب کیرانوی نے اپݨی فلم جلن وِچ اِنّھاں کُوں مرکزی کردار ادا کرݨ دی پیشکش کِیتی۔ اِین٘دے بعد اِنّھاں نے ہِک لَمّے عرصے تئیں فلماں وِچ مرکزی کردار ادا کِیتا۔ اِنّھاں دی اداکار دے طور تے فلماں دی کُل ڳِنتری ٥٤ ہئی جین٘دے وِچ ٥٢ فلماں پنجابی زبان وِچ بݨائی ڳئیاں ہَن۔ عنایت حسین بھٹی دی اَخِیرلی فلم "عشق روگ" ١٩٨٩ء وِچ نمائش پذیر تھئی۔

عنایت حسین بھٹی نے ١٩٨٥ء دے عام چوݨاں وِچ قومی اسمبلی دی ہِک نشست اُتّے چوݨ لڑیا ہئی جاں جو کامیاب نہ تِھی سڳے ہَن۔ پاکستان دے مہان٘درے فلمی اداکار کیفی اِنّھاں دے بِھرا، ٹیلی ویژن دے مہان٘درے فن کار وسیم عباس اِنّھاں دے پُتر اَتے ٹیلی ویژن دے ای ہِک ٻئے اداکار آغا سکندر اِنّھاں دے ڄن٘واترے ہِن۔

 وفات 
عنایت حسین بھٹی ٣١ مئی، ١٩٩٩ء کُوں ضلع گجرات، پاکستان وِچ فوت تِھی ڳئے۔

 حوالہ جات 

ونکی:پاکستانی لوک ڳائیک
ونکی:پاکستانی شخصیّتاں
ونکی:پاکستانی فلمی اداکار
ونکی:لوک ڳائیک
ونکی:وِیہوِیں صدی دے ڳائیک
ونکی:وِیہوِیں صدی دے شخصیّتاں
ونکی:پاکستانی فلمی ڳائیک
ونکی:پنجابی ٻولی دے ڳائیک
ونکی:پنجابی لوک ڳائیک
ونکی:پنجابی مہان٘درے شخصیّتاں
ونکی:پاکستانی فلم پروڈیوسر
ونکی:پاکستانی فلمی شخصیّتاں